
Par ceļu satiksmes pārkāpumu fiksēšanas tehnisko līdzekļu darbības nodrošināšanu
· 1. Atļaut Iekšlietu ministrijai uzņemties ilgtermiņa saistības pasākuma "Ceļu satiksmes pārkāpumu fiksēšanas tehnisko līdzekļu darbības nodrošināšana" īstenošanai 2022. gadā – ne vairāk kā 2 050 416 euro, 2023. gadā – ne vairāk kā 2 742 303 euro, 2024. gadā – ne vairāk kā 2 684 274 euro, 2025. gadā – ne vairāk kā 3 046 746 euro, 2026. gadā – ne vairāk kā 3 454 933 euro, 2027. gadā – ne vairāk kā 3 436 152 euro, 2028. gadā un turpmāk katru gadu – ne vairāk kā 3 314 797 euro.
· 2. Valsts policijai, ievērojot Ceļu satiksmes likuma 43.7 panta pirmo, 1.1 un otro daļu, normatīvajos aktos noteiktajā kārtībā noslēgt valsts pārvaldes uzdevumu deleģēšanas līgumus ar:
· 2.1. valsts sabiedrību ar ierobežotu atbildību "Latvijas Valsts ceļi" par tehnisko līdzekļu uzstādīšanu uz ceļiem un to darbību pārkāpumu fiksēšanai, neapturot transportlīdzekli, uz nenoteiktu laiku;
· 2.2. valsts akciju sabiedrību "Ceļu satiksmes drošības direkcija" (turpmāk – Ceļu satiksmes drošības direkcija) par:
· 2.2.1. uzstādīto transportlīdzekļu braukšanas ātruma kontroles mērierīču (98 stacionārie fotoradari) darbības nodrošināšanu pārkāpumu fiksēšanai, neapturot transportlīdzekli, līdz laikam, kamēr tie tiks atzīti par derīgiem (atkārtoti verificēti) atbilstoši normatīvajos aktos noteiktajām metroloģiskajām prasībām;
· 2.2.2. tādas informācijas pieņemšanu un apstrādāšanu valsts informācijas sistēmā "Transportlīdzekļu un to vadītāju valsts reģistrs", kas par attiecīgo pārkāpumu saņemta no šā rīkojuma 2.1. un 2.2.1. apakšpunktā minētajiem tehniskajiem līdzekļiem, kā arī no Valsts policijas tehniskajiem līdzekļiem, kas uzstādīti uz ceļiem (pārvietojamie fotoradari) vai specializētajos transportlīdzekļos (automātiskās transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu pārkāpumu fiksēšanas sistēmas), tās nosūtīšanu Valsts policijai izvērtēšanai un lēmuma pieņemšanai par soda piemērošanu un par minētā lēmuma nosūtīšanu personai, kurai sods piemērots, uz nenoteiktu laiku;
· 2.2.3. Administratīvās atbildības likuma 268. pantā minētā atgādinājuma par brīvprātīgās naudas soda izpildes termiņa beigām nosūtīšanu personai, kurai sods piemērots, uz nenoteiktu laiku;
· 2.2.4. Ceļu satiksmes likuma 43.7 panta 1.1 daļā paredzētās informācijas par fiksēto gadījumu nosūtīšanu Administratīvās atbildības likuma 162. panta pirmajā daļā minētajai personai, uz nenoteiktu laiku.
· 3. Atbalstīt Iekšlietu ministrijas priekšlikumus un iekļaut tos attiecīgajos vidēja termiņa budžeta ietvara likumprojektos, paredzot valsts budžeta likumprojektos kārtējam gadam:
· 3.1. prognozēto valsts pamatbudžeta ieņēmumu apmēru no naudas sodiem, ko piemēro Valsts policija par pārkāpumiem ceļu satiksmē, kas fiksēti ar šā rīkojuma 2.1. un 2.2.1. apakšpunktā  minētajiem tehniskajiem līdzekļiem:
· 3.1.1. 2022. gadā – 9 681 598 euro;
· 3.1.2. 2023. gadā – 8 407 888 euro;
· 3.1.3. 2024. gadā – 8 937 478 euro;
· 3.1.4. 2025. gadā – 9 678 954 euro;
· 3.1.5. 2026. gadā – 11 066 144 euro;
· 3.1.6. 2027. gadā – 10 905 102 euro;
· 3.1.7. 2028. gadā un turpmāk ik gadu – 10 905 102 euro.
· 3.2. Iekšlietu ministrijas ilgtermiņa saistības pasākuma "Ceļu satiksmes pārkāpumu fiksēšanas tehnisko līdzekļu darbības nodrošināšana" īstenošanai šādā apmērā:
· 3.2.1. budžeta apakšprogrammā 06.01.00 "Valsts policija":
· 3.2.1.1. 2022. gadā – 2 010 343 euro:
· 3.2.1.1.1. Ceļu satiksmes drošības direkcijas izdevumiem, kas saistīti ar šā rīkojuma 2.2. apakšpunktā  minēto valsts pārvaldes uzdevumu izpildi (turpmāk – Ceļu satiksmes drošības direkcijas izdevumi), – 1 453 938 euro;
· 3.2.1.1.2. Valsts policijas izdevumiem, kas saistīti ar šā rīkojuma 2.2.2. apakšpunktā  minēto lēmumu par soda piemērošanu pieņemšanu, kā arī to izpildes nodrošināšanu (turpmāk – Valsts policijas izdevumi), – 556 405 euro;
· 3.2.1.2. 2023. gadā – 2 661 965 euro:
· 3.2.1.2.1. Ceļu satiksmes drošības direkcijas izdevumiem – 2 617 395 euro;
· 3.2.1.2.2. Valsts policijas izdevumiem – 44 570 euro;
· 3.2.1.3. 2024. gadā – 2 579 436 euro:
· 3.2.1.3.1. Ceļu satiksmes drošības direkcijas izdevumiem – 2 538 770 euro;
· 3.2.1.3.2. Valsts policijas izdevumiem – 40 666 euro;
· 3.2.1.4. 2025. gadā – 2 948 808 euro:
· 3.2.1.4.1. Ceļu satiksmes drošības direkcijas izdevumiem – 2 906 053 euro;
· 3.2.1.4.2. Valsts policijas izdevumiem – 42 755 euro;
· 3.2.1.5. 2026. gadā – 3 395 095 euro:
· 3.2.1.5.1. Ceļu satiksmes drošības direkcijas izdevumiem – 3 301 155 euro;
· 3.2.1.5.2. Valsts policijas izdevumiem – 93 940 euro;
· 3.2.1.6. 2027. gadā – 3 376 314 euro:
· 3.2.1.6.1. Ceļu satiksmes drošības direkcijas izdevumiem – 3 282 868 euro;
· 3.2.1.6.2. Valsts policijas izdevumiem – 93 446 euro;
· 3.2.1.7. 2028. gadā un turpmāk katru gadu – 3 254 959 euro:
· 3.2.1.7.1. Ceļu satiksmes drošības direkcijas izdevumiem – 3 170 230 euro;
· 3.2.1.7.2. Valsts policijas izdevumiem – 84 729 euro;
· 3.2.2. budžeta apakšprogrammā 02.03.00 "Vienotās sakaru un informācijas sistēmas uzturēšana un vadība" 2022. gadā – 40 073 euro, 2023. gadā – 80 338 euro, 2024. gadā – 104 838 euro, 2025. gadā – 97  938 euro, 2026. gadā un turpmāk katru gadu – 59 838 euro.
· 3.3. izdevumus atlīdzībai budžeta apakšprogrammā 06.01.00 "Valsts policija" 2023. gadā un turpmāk katru gadu – 1 055 150 euro.
(Grozīts ar MK 11.10.2022. rīkojumu Nr. 686; MK 18.12.2023. rīkojumu Nr. 882; MK 01.10.2024. rīkojumu Nr. 784)
· 4. Ja nepieciešams, Iekšlietu ministrija likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas procesā var iesniegt izskatīšanai Ministru kabinetā pamatotus priekšlikumus plānoto valsts pamatbudžeta ieņēmumu, kā arī ilgtermiņa saistību precizēšanai, ievērojot, ka ilgtermiņa saistības atļauts palielināt tikai tad, ja palielinās valsts pamatbudžeta ieņēmumi un ilgtermiņa saistību palielinājums saistīts ar konkrētu izdevumu palielināšanos.
· 5. Ar 2022. gada 1. janvāri atzīt par spēku zaudējušu Ministru kabineta 2014. gada 29. jūlija rīkojumu Nr. 382 "Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai" (Latvijas Vēstnesis, 2014, 149. nr.; 2015, 226. nr.; 2017, 5., 183. nr.; 2020, 157. nr.).

